armvectores/hy_wikipedia_2023 huggingface dataset:
Օրլին Պավլով

Օրլին Պավլով (բուլղար․՝ Орлин Орлинов Павлов, ապրիլի 23, 1979(1979-04-23), Սոֆիա, Բուլղարիա), բուլղարացի երգիչ և դերասան։ Իր պրոֆեսիոնալ երաժշտական կարիերան սկսել է 1998 թվականին։


== Կենսագրություն ==
Օրլան Պավլովը ծնվել է 1979 թվականի ապրիլի 23-ին Բուլղարիայի մայրաքաղաք Սոֆիայում՝ երաժշտի ընտանիքում։ Նրա երկու ծնողներն էլ 1960-1980-ական թվականներին եղել են օպերային երգիչներ։ Նա ավարտել է Պլովդիվի համալսարանը՝ ստանալով արվեստագետի մասնագիտական որակավորում։ Ուսանողական տարիներին Օրլինն աշխատել է, որպես թատրոնի դերասան։
2002 թվականին Օրլինը անդամակցության հրավեր է ստացել «Kaffe» փոփ խմբից։ 2005 թվականին այդ խումբը դառնում է  առաջին երաժշտական խումբը, որը ներկայացնում է Բուլղարիան Եվրատեսիլ երգի մրցույթում։ Այդ տարի ամենամյա երաժշտական մրցույթն ընթանում էր Ուկրաինայի մայրաքաղաք Կիևում և Բուլղարիան գրավեց 19-րդ հորիզոնականը՝ ստանալով 49 միավոր։
2006 թվականից Օրլին Պավլովը սկսում է երգել նաև սոլո երգեր։ Այդ ժանրի առաջին կատարումը լինում է «Dreams on» ստեղծագործությունը։ Հետագայում երգիչն այս ժանրի բազմաթիվ համագործակցություններ է ունենում մի շարք այլ երաժշտական աստղերի հետ։ 2009 թվականին ընտրվել է Մանկական Եվրատեսիլ երգի մրցույթի ժյուրի (այդ տարի Բուլղարիան ամենամյա մանկական երաժշտական մրցույը հյուրընկալող երկիրն է)։ 2014 թվականին իրականացնում է իր առաջին միջազգային շրջագայությունն Ամերիկայի Միացյալ Նահանգներում։ Վերջինս համերգներ է ունենում Չիկագոյում, Լոս Անջելեսում, Լաս Վեգասում, Նյու Յորքում և Ատլանտայում։


== Ծանոթագրություններ ==
Վահե Ղազարյան (ոստիկան)

Վահե Ռոբերտի Ղազարյան (հունիսի 15, 1974(1974-06-15), Իջևան, Հայկական ԽՍՀ, ԽՍՀՄ), իրավաբան, ՀՀ իրավապահ մարմինների գործիչ, ոստիկանության գեներալ-մայոր, ՀՀ ոստիկանության նախկին պետ (2020-2023թթ.)։ ՀՀ ներքին գործերի նախարար։


== Կենսագրություն ==
Ծնվել է 1974 թվականի  հունիսի 15-ին, Իջևան քաղաքում։ 1995 թվականին ավարտել է Երևանի պետական համալսարանի տնտեսագիտության ֆակուլտետը, 1995-1996 թվականներին ծառայել է Հայաստանի զինված ուժերում։ 2003-2005 թվականներին եղել է ՀՀ ոստիկանության Տավուշի մարզային վարչության շտաբի տեսուչ, որից հետո՝ մինչև 2009 թվականը՝ ՀՀ ոստիկանության Տավուշի մարզային վարչության քրեական հետախուզության խմբի թմրաբիզնեսի և թմրամոլության դեմ պայքարի օպերլիազոր։ 2009 թվականին ավարտել է Երևանի պետական համալսարանի իրավագիտության ֆակուլտետը։ 2009-2012 թվականներին զբաղեցրել է ՀՀ ոստիկանության Տավուշի մարզային վարչության Իջևանի բաժնի քրեական հետախուզության բաժանմունքի պետի պաշտոնը, այնուհետև նույն վարչության Իջևանի բաժնի օպերատիվ գծով պետի տեղակալի պաշտոնը։ 2016-2018 թվականներին եղել է Դիլիջան քաղաքի ոստիկանության բաժնի պետ, իսկ 2018-2019 թվականներին՝ ՀՀ ոստիկանության Տավուշի մարզային վարչության պետ։
Հայաստանի Հանրապետության նախագահի 2019 թվականի մայիսի 22-ի հրամանագրով նշանակվել է Հայաստանի Հանրապետության ոստիկանության զորքերի հրամանատար, ոստիկանության պետի տեղակալ։
2020 թվականի հունիսի 8-ի ՀՀ նախագահ Արմեն Սարգսյանի հրամանագրով նշանակվել է ՀՀ ոստիկանության պետ։
2023 թվականի հունվարի 9-ին նշանակվել է ՀՀ ներքին գործերի նախարար։
Պարգևատրվել է ՀՀ ոստիկանության գերատեսչական մեդալներով և կրծքանշաններով։


== Ընտանիք ==
Ամուսնացած է, ունի մեկ դուստր, երկու որդի։


== Ծանոթագրություններ ==


== Արտաքին հղումներ ==
Armenia new police chief PM's childhood friend
ՎԱՀԵ ՌՈԲԵՐՏԻ ՂԱԶԱՐՅԱՆ
Կյոլ Դաղ

Կյոլ Դաղ, հայաբնակ գյուղ Թուրքիայում, Բուրսիայի վիլայեթի Բելեճիկի գավառում, համանուն քաղաքից 24 Կմ արևելք։ Գյուղն իր անունն ստացել է մերձակա լճի անունից։ XX դ. սկգբին ուներ 450 տուն հայ բնակիչ։ Զբաղվում էին երկրագործությամբ, շերամաբուծությամբ, անասնապահությամբ և արհեստներով։ Գյուղն ուներ եկեղեցի և ազգային վարժարան՝ 210 աշակերտով։ Բնակիչները բռնությամբ տեղահանվել են 1915 թ.-ի Մեծ եղեռնի ժամանակ։ Նրանց մեծ մասը զոհվել է բռնագաղթի ճանապարհին։
Աուքսոքրոմներ

Աուքսոքրոմներ, (հուն․՝ mjgavw – ուժեղացնում եմ), ատոմների խմբեր՝
  
    
      
        −
        O
        H
        ,
        −
        S
        H
        ,
        −
        N
        
          H
          
            2
          
        
        ,
        −
        N
        H
        R
      
    
    {\displaystyle -OH,-SH,-NH_{2},-NHR}
  , որոնք օրգանական ներկանյութերին տալիս են գործվածքներին ամրանալու հատկություն՝ միաժամանակ խորացնելով նրանց գույնը։ 


== Տես նաև ==
Ներկանյութեր
Քրոմոֆորներ
Անապատի մաշկեղ չղջիկ

Անապատի մաշկեղ չղջիկ (լատ.՝ Eptesicus bottae), Օգնևի մաշկեղ չղջիկ, հարթաքիթ չղջիկների ընտանիքի կաթնասուն կենդանի։ Հազվադեպ հանդիպում է ՀՀ հարավային, հարավարևելյան մարզերում։ Գերադասում է թփածածկ կամ անտառազուրկ ոչ բարձր սարալանջերը (որտեղ կա ջրամբար)։


== Արտաքին կառուցվածք ==
Մարմնի երկարությունը 43-56 մմ է, պոչինը՝ 38-45 մմ, նախաբազկինը՝ 42-46 մմ։ Մեջքի մազերը համեմատաբար երկար են, մուգ մոխրագույն, փորինը՝ կարճ, սպիտակ։ Ականջների երկարությունը 16-18 մմ է, ծայրը՝ շագանակագույն։


== Կենսակերպ ==
Բնակվում է փոքր խմբերով (չեն առաջացնում մեծաքանակ գաղութներ)։ Որսի է դուրս գալիս մայրամուտից հետո։ Ամռան կեսերին ծնում է 1 (կամ 2) ձագ։ Կենսակերպն ուսումնասիրված է մասնակի։
Օստոֆեն

Օստոֆեն (ֆր.՝ Osthoffen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 795 մարդ, բնակչության խտությունը` 155.58 մարդ/կմ²։ Բնակավայրը զբաղեցնում է 5.11 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 15 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 558 աշխատունակ (15-64 տարեկան)  բնակիչ, որոնցից ակտիվ էին 430-ը, իսկ ոչ ակտիվները` 128։ Ակտիվության ցուցանիշը կազմում է 77,1 %։ 430 աշխատունակ մարդկանցից աշխատել է 412 անձ (218 տղամարդ և 194 կին)։ Գործազուրկ են եղել 18 անձ (8 տղամարդ և 10 կին)։ 128 անաշխատունակներից 45-ը եղել են աշակերտներ կամ ուսանողներ, 61-ը` թոշակառուներ, իսկ 22-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Ագնես Սիմոն

Ագնես Սիմոն (հունգ.՝ Simon Ágnes, հունիսի 21, 1935(1935-06-21), Բուդապեշտ, Հունգարիայի Թագավորություն - օգոստոսի 19, 2020(2020-08-19)), հունգարացի նախկին սեղանի թենիսիստուհի։ Հունգարական հեղափոխությունից հետո ամուսնու՝Բելա Սիմոնի հետ քաղաքական ապաստան է խնդրել Շվեդիայից։ Նրանք հանգրվանել են Նիդերլանդներում, ապա՝ Արևմտյան Գերմանիայում։ 1959-1960 թվականներին Սիմոնը մրցել է Նիդերլանդների կազմից, 1962 թվականից՝ Գերմանիայի։ 1953-1976 թվականներին բազմաթիվ մեդալների է արժանացել Սեղանի թենիսի եվրոպական, աշխարհի առաջնությունների անհատական, զուգախաղերի, թիմային մրցաշարերում։


== Ծանոթագրություններ ==
Բեսարաբկա (գյուղ, Նովոազովսկի շրջան)

Անվան այլ կիրառումների համար տե՛ս՝ ԲեսարաբկաԲեսարաբկա (ուկրաիներեն՝ Бессарабка), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Բեսարաբկա գյուղում բնակվում էր 119 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոնդարիևկա (գյուղ, Օվրուչի շրջան)

Անվան այլ կիրառումների համար տե՛ս՝ ԲոնդարիևկաԲոնդարիևկա (ուկրաիներեն՝ Бондарівка), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1922 թվականին։
2001 թվականի տվյալներով Բոնդարիևկա գյուղում բնակվում էր 227 մարդ։ Բնակավայրը զբաղեցնում է 8,64 կմ² տարածք։ Բնակչության խտությունը կազմում էր 26,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ադոլֆ Աբիխտ

Ադոլֆ Իվանի Աբիխտ (լիտ.՝ Adolfas Abichtas, 1793[…], Էռլանգեն, Միջին Ֆրանկոնիա, Բավարիա - օգոստոսի 14 (26), 1860, Վիլնյուս, Ռուսական կայսրություն), լիտվացի բժիշկ, Վիլնյուսի համալսարանի պաթոլոգիայի պրոֆեսոր։


== Կենսագրություն ==
Ադոլֆ Աբիխտը ծնվել է 1793 թվականին Էռլանգենում։ Վիլնյուսի համալսարանի լոգիկայի և մետաֆիզիկայի պրոֆեսոր և փիլիսոփա Յոհան Աբիխտի որդին է։
1810 թվականին ավարտել է Վիլնյուսի համալսարանը, իսկ 1811 թվականին արժանացել փիլիսոփայության վարպետի կոչման։ Երկու տարի անց՝ 1815 թվականին, Ադոլֆը դարձլ է բժշկական գիտությունների դոկտոր։
1820 թվականին երեք տարի ժամկետով նա ուղևորվում է արտասահմանյան վերապատրաստման՝ Գերմանիա և Ֆրանսիա։ Ներկա է գտնվում Վիեննայի և Փարիզի համալսարանների դասախոսություններին։ 1824-1831 թվականներին Վիեննայի համալսարանում դասավանդել է պաթոլոգիա։ 1827 թվականին դարձել է պրոֆեսոր։
Վիլնյուսի համալսարանի լուծարումից հետո՝ 1832 թվականին Ադոլֆը որոշ ժամանակ զբաղվում է բժշկական պրակտիկայով և դասավանդում Վիլնյուսի բժշկա-վիրաբուժական ակադեմիայում։
Հրատարակել է լատիներեն լեզվի մի շարք տերմինաբանական դասագրքեր։ Եղել է ամուսնացած և ունեցել է մեկ որդի։ Որդին՝ Հենրիկ Աբիխտը, եղել է հեղափոխական և մասնակցել է 1863 թվականի լեհական ապստամբությանը։


== Ծանոթագրություններ ==


== Արտաքին հղումներ ==
Vidaus ligų pagrindų ir slaugos katedra(լիտվ.)
Abichtas, Adolfas Archived 2014-07-26 at the Wayback Machine.(լիտվ.)
Կլին (կայարան)

Կլին, երկաթուղային կայարան Օկտյաբրսկայա երկաթուղու գլխավոր մուտքի մասում՝ Մոսկվա—Տվեր հատվածում (Մոսկովյան երկաթուղային հանգույցի Լենինգրադյան ուղղությունը)։ Կայարանը գտնվում է Մոսկվայի մարզի համանուն քաղաքում։ Մտնում է Մոսկվայի երկաթուղային կայանների աշխատանքների կազմակերպման կենտրոն-1 Օկտյաբրսկայա երթևեկության կառավարման կազմի մեջ։ Աշխատանքի հիմնական բնույթով հանդիսանում է տեղամասային, աշխատանքի ծավալով դասվում է 2-րդ դասին։
Կայարանն ունի երկու բարձր և երկու ցածր  հենահարթակներ։ Երկու բարձր հենահարթակները նախատեսված են էլեկտրագնացքների ընդունման համար՝ մինչև Մոսկայի և Տվերի կողմը։ Վիսոկովսկ քաղաքում կա ճյուղավորություն (ուղևորային հաղորդագրություն չկա)։ Կայանն արվել է տիպային «նիկոլաևվյան» նախագծով։ Հագեցված է պտուտադռնակներով։ Վերակառուցվել է երկաթուղով անցնող հետիոտնային կամուրջը։
Հետիոտնային կամրջից իջնելիս տեղադրված է Պ. Ի. Չայկովսկու կիսանդրին։ Հուշարձանի հեղինակը համաշխարհային ճանաչում ունեցող քանդակագործ Գաբրիել Դավիթի Գլիկմանն է։


== Պատկերասրահ ==

		
		
		


== Ծանոթագրություններ ==
Աստերոիդների ցանկ (210301-210400)

Աստերոիդների ցանկ (210201-210300)  • Աստերոիդների ցանկ  • Աստերոիդների ցանկ (210401-210500)
 Աստերոիդների ցանկ (210201-210300)  • Աստերոիդների ցանկ  • Աստերոիդների ցանկ (210401-210500)
Պալդո (Դուզագրամա)

Անվան այլ կիրառումների համար տե՛ս՝ Պալդո (այլ կիրառումներ)Պալդո (վրաց.՝ პალდო), գյուղ Վրաստանում։ Գտնվում է Կախեթի մարզի Սագարեջոյի շրջանում։ Կենտրոնի բարձրությունը 470 մետր է։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 696 մարդ։


== Տես նաև ==
Պալդո (Ուջարմա)


== Ծանոթագրություններ ==
Շարակնոց (5120)

Շարակնոց (5120), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5120 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 15x10 չափս։ Գրված է միասյուն, նոտրգիր, բոլորգրով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։


== Բովանդակություն ==
Նեղոսի Խրատք, Սամ․ Անեցւոյ Հաւատմունք ի գրոց պատմագրաց։
Մովս․ Խորենացւոյ Աշխարհացոյց։
Տաղք (Յովհ․ Թլկուրանցի, Ներս․ Շնորհալի, Մկրտիչ Նաղաշ, Առ․ Բաղիշեցի, Կար․ Բաղիշեցի, Մկրտիչ դպիր, անանունք)։
Պատմութիւն Նշխարացն Թովմայի առաքելոյն։


== Ծանոթագրություններ ==
Երիտասարդների զվարճանքները

«Երիտասարդների զվարճանքները» (ռուս.՝ «Забавы молодых»), խորհրդային գեղարվեստական ֆիլմ, որը նկարահանել է ռեժիսոր Եվգենի Գերասիմովը 1987 թվականին։


== Սյուժե ==
Ֆիզկուլտուրայի ստուգարքն ստանալու համար տեխնիկումի մի խումբ ուսանողներ իրենց համակուրսեցուն (Մարինա Զուդինա) համոզում են այնպես անել, որ ուսուցչը (Ստանիսլավ Լյուբշին) սիրահարվի իրեն, ինչից հետո հեշտությամբ կհամոզի նրան նշանակել ստուգարքները։
Աղջիկը սկսում է հետամտել ֆիզկուլտուրայի դասախոսին։ Բոլորի համար անսպասելիորեն նա սիրահարվում է ուսանողուհուն։ Ավելին, աղջիկը հասկանում է, որ ինքը անտարբեր չէ ուսուցչի նկատմամբ։ Պատմությունը, որը նախատեսված էր որպես կատակ, դառնում է դրամա իր մասնակիցների համար։


== Դերերում ==
Ստանիսլավ Լյուբշին – Անտոն Միխայլովիչ Գորշկով
Մարինա Զուդինա – Սվետլանա Բոբիլյովա
Ալեքսեյ Սերեբրյակով – Պան
Նինա Ռուսլանովա – Վերա Սեմյոնովնա
Նատալյա Նազարովա – Մարյա Գավրիլովնա
Վալենտինա Տելիչկինա – Նինա Վասիլևնա
Վիկտոր Պավլով – Սվետլանայի հայրը
Նիկոլայ Պարֆյոնով – հարևան
Վլադիմիր Կաչան – ուսմասվար Մոնաստիրսկի
Իրինա Կլիմովա
Վյաչեսլավ Նեվիննի – Միլնիկով
Եվգենի Գերասիմով – շտապ օգնության բժիշկ
Պյոտր Կուլեշով – Վոլոբուև, Սվետլանայի համակուրսեցին
Նադեժդա Տիմոխինա


== Նկարահանող  խումբ ==
Սցենարի հեղինակ՝ Վիկտոր Մերեժկո
Ռեժիսոր՝ Եվգենի Գերասիմով
Օպերատոր՝ Սերգեյ Օնուֆրիև
Նկարիչ՝ Սերգեյ Բոչարով
Երաժշտության հեղինակ՝ Գենադի Գլադկով
Ձայն՝ Էլդար Շահվերդիևի
Մոնտաժող՝ Նատալյա Գորինովա
Ֆիլմի տնօրեն՝ Ինեսա Կաշիրսկայա


== Քննադատություն ==
Ռեժիսոր Եվգենի Գերասիմովին հնարավոր չէ կասկեծ երիտասարդ սերնդի հանդեպ կույր սիրո մեջ։ Նրա ֆիլմի վերնագրում անգամ հեգնական նախազգուշացում կա նրանց համար, ովքեր ոգևորված են ութսունականների վերջի երիտասարդության անկաշկանդությամբ։
Լյուբշինը մարմնավորել է ֆիզկուլտուրայի ուսուցչին այնպես, որ կարելի է սիրահարվել նրան։ Սա ֆիլմ է սիրո պատմություն, որտեղ պատկերված են խնդիրներ ու իրողություններ, բայց ոչ ինքնանպատակ։ Լավ սիրո պատմությունը միշտ հետաքրքիր է։


== Ծանոթագրություններ ==
Մոնտեվիդեոյի բանաձև

Մոնտեվիդեոյի բանաձև, IV.4.422-4224 որոշման համընդհանուր անվանումը, որն ընդունվել է 1954 թվականի դեկտեմբերի 10-ին Ուրուգվայի մայրաքաղաք Մոնտեվիդեոյում անցկացվող UNESCO-ի Ընդհանուր կոնֆերանսի կողմից։ Որոշումը օժանդակում էր էսպերանտոն որպես միջազգային լեզվի թեկնածու և ՅՈՒՆԵՍԿՕ-ի գլխավոր տնօրենին հանձնարարում էր հետևել լեզվի օգտագործման զարգացմանը։ 1977 թվականին գլխավոր տնօրենը այցելել էր Էսպերանտոյի Համընդհանուր Հանրագումարը, որն անց էր կացվում Իսլանդիայի մայրաքաղաք՝ Ռեյկյավիկում, և 1985 թվականին ՅՈՒՆԵՍԿՕ-ն որոշում ընդունեց, որն անդամ երկրներին կոչ էր անուն խրախուսել էսպերանտոյի դասավանդումը։


== Տես նաև ==
Էսպերանտո
ՅՈՒՆԵՍԿՕ


== Արտաքին հղումներ ==
Հավելյալ տեղեկություններ (էսպ., անգլ.)
Պաշտոնական ճանաչման 50ամյակը - և ո՞վ է հետևում։ (էսպ.)
Թամթոյի խաչքար (Մայր Աթոռ)

Թամթոյի խաչքար, որը գտնվում է Հայաստանի Արմավիրի մարզի Վաղարշապատ քաղաքի կենտրոնում գտնվող Մայր Աթոռի կանգնեցված է գանձատան դիմաց՝ այգու մեջ։ Հաշվառված է Հայաստանի պատմության և մշակույթի անշարժ հուշարձանների պետական ցանկում (4.2/14.1.11)։


== Տեղադրություն ==
Մայր Աթոռի կանգնեցված է գանձատան դիմաց` այգու մեջ։ Կանգնեցված է պատվանդանին։ Կանգնեցված է եղել Հայկական ԽՍՀ-ի Վարդենիսի շրջանի, իսկ այժմ Հայաստանի վարչատարածքային միավոր այժմյան Գեղարքունիքի մարզի Ակունք գյուղից 3 կմ հարավարևելյան ուղղության վրա գտնվող «Հին գոմեր» գյուղատեղու կիսավեր եկեղեցու արևելյան կողմում։


== Վիմական արձանագրություն ==
Խաչքարն ունի 2 վիմական արձանագրություններ.


=== Արձանագրություն 1 ===
Խաչքարի քիվին՝ ելնդատառ, և խաչի հարավային խաչաթևի երկու կողմերում՝ փորագիր, առկա է 9 տող արձանագրություն.

Ի Թ[ՎԻՆ] ՉԽԶ. (1297 թվական), ԿԱՄԱՒՆԱՅ Ի ՊԱՐՈՆՈՒԹ[ԵԱՄ]Բ ԻՇ
ԽԱՆԱՑ ԻՇԽԱՆ
ԻՆ ԳՐԻԳՈՐ
ՈՅ, ԵՍ` ՏԱՇՈՒ
ՐԱԿՍ, ՈՐԴԻ ԲԱ
ԶՈՒՄՇԱՀԻ ՏՐ
ՄԻՓՈՐԵԼԱՑ, ԿԱ[Ն]Գ
ՆԵՑԻ ԶԽԱՉ[Ս]
ԻՆՁՀամաձայն արձանագրության՝ խաչքարը պատվիրել է Գրիգոր իշխանի հովանությամբ Բազումշահի որդի Տաշուրակը, իր հոգու փրկության համար։ Կանգնեցվել է 1297 թվականին։


=== Արձանագրություն 2 ===
Խաչքարի աջ կողմում, ելնդագիր, 2 տող.

ԵՒ ԱՄ
ՈՒՍՆԻՆ ԻՄ
ՈՅ ԹԱՄ
ԹՈՅ` Ի Փ
ՐԿՈՒԹԵ[ԱՆ]
ՀՈԳՈՅ
ՄԵՐՈՅ
ԶԻ ԷԱՔ ԱՆ
ԶԱՒԱԿ, ՈՐՔ ԵՐԿԻ
ՐՊԱԳԱՆԷ
ՔՅԱՂԱՒԹ
[Ս]
ՅԻՇԵՑ
ԵՔՀամաձայն խաչքարի արձանագրության` խաչքարը պատվիրել է Թամթոն և իր կինը, իրենց հոգու փրկության համար, քանի որ չեն կարողացել զավակներ ունենալ։


== Այլ տեղեկատվություն ==
Ուշագրավն այն է, որ ի թիվս այլևայլ շարժառիթների (շինարարություն, նվիրաբերում, ջրօգտագործում և այլն)՝ խաչքարեր են կանգնեցվել նաև անժառանգ անձանց՝ տվյալ դեպքում Տաշուրակի ու Թամթոյի կողմից՝ իրենց հոգու փրկության համար. դրա վառ օրինակներից է հիշյալ արձանագրությունը։
«Տաշուրակ» հազվադեպ հանդիպող անձնանունը հիշվում է նաև Քարաշամբի 7-րդ դարի կիսավեր եկեղեցու ավագ խորանի աջակողմյան որմի վիմագրում։
Ս. Բարխուդարյանը «միփորելաց» տերմինը, որը վկայված է նաև Նորատուսի «Հազախաչ» կոչված հուշարձանի վիմագրում «մեփորել», «մեփորեալ» ձևերով, ընդունում է նախ իբրև տեղանուն՝ համարելով Ծմակ գավառի վարչական կենտրոնը, որտեղ Զաքարյանների ժամանակ նստել է նրանց կառավարիչը, որն արձանագրություններում կոչվում է դեմեթար, մեփորել կամ առաջնորդ։
Ակունք գյուղից 3 կմ հարավարևելյան ուղղության վրա գտնվող «Հին գոմեր» գյուղատեղու կիսավեր եկեղեցու արևելյան կողմից Մայր Աթոռ է տեղափոխվել նաև Վարդանես քահանայի և Արևի խաչքարը։


== Տես նաև ==
Էջմիածնի Մայր Տաճար
Վարդանես քահանայի և Արևի խաչքար (Մայր Աթոռ)


== Ծանոթագրություններ ==
Օզազոններ

Օզազոնները ածխաջրերի ածանցյալների մի դաս են, որոնք առաջանում են շաքարների և ֆենիլհիդրազինի փոխազդեցությունից: Հայտի գերմանացի քիմիկոս Էմիլ Ֆիշերը մշակել է այս ռեակցիան և կիրառել է միայն մեկ քիրալ ածխածնի ատոմի կոնֆիգուրացիայով տարբերվող շաքարների իդենտիֆիկացման համար: Ռեակցիան իրենից ներկայացնում է երկու ֆենիլհիդրազոնային խմբերի առաջացում, որոնցից մեկն առաջանում է որպես ալդեհիդի և ֆենիլհիդրազինի սովորական կոնդենսում, իսկ մյուսը՝ հարևան հիդրօքսիմեթիլենային խմբի (քանի որ այն առավել ակտիվացվածն է) միջանկյալ օքսիդացմամբ, ապա առաջացող կարբոնիլային խմբի կոնդենսացմամբ:

Օզազոնները վառ գունավորված բյուրեղական միացություններ են, և հեշտությամբ կարող են հայտնաբերվել և նույնականացվել։
Գլյուկոզը առաջացնում է ձողաձև կամ ասեղնաձև բյուրեղներ, իսկ մալթոզը՝ արևածաղկի ձև ունեցող բյուրեղներ։


== Ծանոթագրություններ ==
Ռոսարիո դե լա Ֆրոնտերա (դեպարտամենտ)

Ռոսարիո դե լա Ֆրոնտերա (իսպ.՝ Departamento de Rosario de la Frontera), դեպարտամենտ Արգենտինայում, Սալտա պրովինցիայի կազմում։ Տարածքը՝ 5402 կմ2։ Բնակչությունը՝ 28000 մարդ։ Բնակչության խտությունը՝ 5,2 մարդ/կմ2։ Վարչական կենտրոնը՝ Ռոսարիո դե լա Ֆրոնտերան է։


== Աշխարհագրություն ==
Դեպարտամենտը գտնվում է Սալտա պրովինցիայի հարավ-արևելքում։ Սահմանակից է՝

հյուսիսում՝ Մետան դեպարտամենտին,
արևելքում՝ Սանտյագո դել Էստերո պրովինցիային,
հարավում՝ Տուկումնան պրովինցիային,
հարավ-արևմուտքում՝ Լա Կանդելարիա պրովինցիային,
արևմուտքում՝ Գուաչիպաս դեպարտամենտին.


== Խոշորագույն բնակավայրեր ==
James while John had had had had had had had had had had had a better effect on the teacher

«James while John had had had had had had had had had had had a better effect on the teacher», անգլերեն նախադասություն, որի նպատակն է ընդգծել լեզվական անորոշությունները, ինչպես նաև ընդգծել կետադրական նշանների անհրաժեշտությունը, որոնք ցույց են տալիս ինտոնացիայի փոփոխությունների, շեշտերի, դադարների անհրաժեշտությունը բանավոր խոսքում։


== Կիրառությունը ==
Նախադասությունը կարող է օգտագործվել որպես լեզվական առաջադրանք կամ թեստ, որում, ստուգվողից պահանջվում է ճիշտ տեղադրել կետադրական նշանները և հասկանալ նախադասության իմաստը։
Բացի այդ նախադասությունը պարզորեն ցուցադրում է had բառի իմաստաբանական անորոշությունն ու նրա արտահայտած իմաստի ու կիրառության տարբերությունը (տե՛ս Use–mention distinction(անգլ.) թեմայով)։ Դրա հետ մեկտեղ նախադասությունը ցուց է տալիս, թե ինչպես կարող է նման դժվար հասկանալի նախադասությունը քերականորեն ճիշտ լինել ու ամբողջական միտք արտահայտել։
James և John գոյականներև, ինչպես նաև «a better effect on the teacher» արտահայտությունները հաճախ փոխարինվում են այլ բառերով։ Նաև while-ը հաճախ փոխարինվում է where-ով կամ whereas-ով։


== Նշանակությունը ==
Արտահայտությունն առավել պարզ ու հասկանալի է դառնում որոշ կետադրական նշաններ ավելացնելու դեպքում՝

James, while John had had «had», had had «had had»; «had had» had had a better effect on the teacher.Հայերեն թարգմանությունը՝

Ջեյմսը, այն ժամանակ, երբ Ջոնն օգտագործում էր «had»-ը, օգտագործեց «had had»; «had had»-ը ուսուցչի վրա մեծ տպավորություն թողեց։


== Տե՛ս նաև ==
Buffalo buffalo Buffalo buffalo buffalo buffalo Buffalo buffalo
Շի Շի շի շի շի
That that is is that that is not is not is that it it is


== Ծանոթագրություններ ==
Մասնավոր դպրոց

Մասնավոր դպրոց, մասնավոր անձանց և կազմակերպությունների կողմից պահվող ուսումնական հաստատություն։ Մասնավոր դպրոցում ուսուցումը վճարովի է։ 
Հայերը մասնավոր դպրոցներ են ունեցել Արևելյան ու Արևմտյան Հայաստանում, Վրաստանում, Ադրբեջանում, Հյուսիսային Կովկասում, Նոր Նախիջևանում, Սանկտ Պետերբուրգում, Աստրախանում, Միջին Ասիայում, Ղրիմում, Փարիզում, Կոստանդնուպոլսում և այլուր։ Ռուսաստանում հայերին թույլ է արվել ունենալ 3-րդ, հազվագյուտ դեպքերում՝ 2-րդ կարգի դպրոցներ, որոնք ենթակա էին լուսավորության մինիստրությանը։ Ուսուցումը տարվում էր հիմնականում ռուսերենով։ Ավանդվում էին նաև հայոց լեզու և կրոն։ Շրջանավարտները կարող էին ընդունվել պրոգիմնազիաների ու գիմնազիաների ստորին դասարանները։ Միայն Երևանում 1850-1920-ին գործել են 72 մասնավոր դպրոց։ Այժմ հայկական մասնավոր դպրոցները գործում են սփյուռքի բոլոր գաղթավայրերում (Լիբանան, Սիրիա, Իրան, ԱՄՆ, Արգենտինա, Եգիպտոս )։
Մոնտորֆանո

Մոնտորֆանո (իտալերեն՝ Montorfano) կոմունա Իտալիայում, գտնվում է Լոմբարդիա մարզի Կոմո գավառում։
Բնակչությունը կազմում է 2489 մարդ, խտությունը կազմում է 705 մարդ/կմ²։ Տարածքը գրավում է 3, 53 կմ²։ Էլեկտրոնային փոստ - 22030, հեռախոսային կոդ - 031։


== Ծանոթագրություններ ==
Դենիել Սալլիս

Դենիել Սալլիս (Դեննի) Հյուսթոն (անգլ.՝ Daniel Sallis "Danny" Huston, մայիսի 14, 1962(1962-05-14), Հռոմ, Իտալիա), ամերիկացի դերասան և ռեժիսոր, «Ոսկե Գլոբուսի» (2013) նոմինանտ։


== Կենսագրություն ==


=== Վաղ կյանք ===
Հյուսթոնը ծնվել է 1962 թվականի մայիսի 14-ին ՝ Հռոմում, ռեժիսոր Ջոն Հյուսթոնի և դերասանուհի, գրող Զոլի Սալլիսի ընտանիքում։ Նա համարվում է Պաբլո Հյուսթոնի ազատ եղբայրը, Անժելիկա Հյուսթոնի և կինոսցենարիստ Թոնի Հյուսթոնի արյունակից եղբայրը, Ջեկ Հյուսթոնի հորեղբայրը և «Օսկարի» լաուրեատ Ուոլթեր Հյուսթոնի թոռը։ Նրա հորական կողմը ունի անգլիական, իռլանդական, ուելսական և շոտլանդական արմատներ, իսկ մորական կողմը՝ հնդկական և անգլիական։ Դեննի Հյուսթոնի ծնունդը իր մոր և Ջոն Հյուսթոնի ռոմանի արդյունքն է։


=== Անձնական կյանքը ===
Դեննի Հյուսթոնը ամուսնացել է երկու անգամ։

Վիրջինիա Մեդսեն (1989—1992)
Կետի Ջեյն Էվանս (2001—2008)
դուստր ՍտելլաԵրկրորդ կնոջից դերասանը բաժանվել է 2006 թվականին, սակայն Էվանսը 2008 թվականին ինքնասպանություն գործեց մինչ բաժանումը պաշտոնապես ավարտված էր։
Հյուսթոնը համարյա մի տարի հանդիպում էր «Կախարդական քաղաքից» իր կոլեգա Օլգա Կուրիլենկոյի հետ։


== Ֆիլմագրություն ==


== Ծանոթագրություններ ==


== Արտաքին հղումներ ==
Дэнни Хьюстон Internet Movie Database կայքում
Սթենլի (Թասմանիա)

Սթենլի (անգլ.՝ Stanley), ոչ մեծ քաղաք (town) Թասմանիայի հյուսիս-արևմուտքում (Ավստրալիա)՝ Բասսի նեղուցի ափին։ Ըստ 2016 թվականի մարդահամարի տվյալների՝ Սթենլիի բնակչությունը կազմել է 476 մարդ։
Սթենլի քաղաքը Թասմանիայի զբոսաշրջային վայրերից մեկն է։ Քաղաքում կա նավահանգիստ, որն օգտագործվում է հիմնականում ձկնորսական նավերի համար։


== Աշխարհագրություն ==

Սթենլին տեղակայված է Թասմանիայի հյուսիս-արևմտյան կողմում գտնվող մի նեղ թերակղզում, որը գտնվում է Բասսի նեղուցում և ավարտվում է Նորթ Պոինթ (անգլ.՝ North Point) հրվանդանով։ Թերակղզուց արևելք գտնվում է Սոյեր ծոցը (Sawyer Bay), իսկ արևմուտքում՝ Պերկինս ծոցը (Perkins Bay)։
Սթենլիի մոտ է գտնվում հրաբխային ծագում ունեցող հայտնի լեռը (նեք), որը կոչվում է Նաթ (անգլ.՝ The Nut — «ընկույզ») կամ Սերքյուլար Հեդ (անգլ.՝ Circular Head — «կլոր գլուխ»)։ Լեռան բարձրությունը 143 մ է։


== Պատմություն ==
1826 թվականին ններկայիս քաղաքի տարածք են ժամանել առաջին բնակիչները՝ Van Diemen's Land Company ընկերության անգլիացի աշխատողները։ 1827 թվականին սկսել է գործել ծովային նավահանգիստը։ Առաջին դպրոցը բացվել է 1841 թվականին։
1843 թվականին քաղաքը կոչվել է Սթենլի՝ ի պատիվ լորդ Սթենլիի, որն այդ ժամանակ Մեծ Բրիտանիայի պատերազմի և գաղութների հարցերով նախարարն էր, իսկ հետագայում (1852 թվականից մինչև 1868 թվականը) երեք անգամ դարձել է Մեծ Բրիտանիայի վարչապետ։
1936 թվականին առաջին հեռախոսային մալուխը միացրել է մայրցամաքային Ավստրալիան և Թասմանիան։ Այն անցկացվել է Ապոլլո Բեյ քաղաքից մինչև Սթենլի։


== Կլիմա ==
Սթենլին ունի օվկիանոսային կլիմա (ըստ Կյոպպենի կլիմաների դասակարգման՝ Cfb), որը սերտորեն սահմանակից է տաք ամառներով միջերկրածովյան կլիմային (ըստ Կյոպենի դասակարգման՝ Csb): Ամռան ամիսներին տեղումների քանակը գերազանցում է միջերկրածովյան կլիմային հատուկ քանակին, իսկ տեղումների ընդհանուր քանակը գերազանցում է 900 մմ-ը։ Ամենաբարձր ջերմաստիճանը՝ 32,8 °C, գրանցվել է 1967 թվականի մարտի 14-ին, իսկ ամենացածր ջերմաստիճանը՝ 2,1 °C, գրանցվել է 1963 թվականի օգոստոսի 7-ին։


== Բնակչություն ==
2016 թվականի մարդահամարի համաձայն՝ Սթենլիի բնակչությունը կազմել է 476 մարդ, որոնցից տղամարդիկ կազմել են 53,0 %, կանայք՝ 47,0 %: Սթենլիի բնակիչների միջին տարիքը 47 տարեկան էր։

Սթենլիում ծնված հայտնի մարդկանց թվում են Ջոզեֆ Լայոնսը (1879-1939), որը եղել է Ավստրալիայի տասներորդ վարչապետը (1932-1939 թվականներին) և Թասմանիայի վարչապետը (1923-1928 թվականներին), ինչպես նաև նատուրալիստ գիտնական, մշտատև գյուղատնտեսության հիմնադիր Բիլ Մոլիսոնը (1928-2016)։


== Տրանսպորտ ==
Թասմանիայի հյուսիսային ափի երկայնքով ձգվող  Բասս Հայվեյ (Bass Highway) ավտոճանապարհից դեպի Սթենլի է ճյուղավորվում  Սթենլի Հայվեյ (Stanley Highway) ճանապարհը։ Մոտակա Սմիթթոն քաղաքից հեռավորությունը կազմում է 21 կմ։


== Ծանոթագրություններ ==


== Արտաքին հղումներ ==
Stanley Visitors Centre Archived 2021-11-14 at the Wayback Machine., www.stanley.com.au
Карта Стэнли с указанием улиц, www.discovertasmania.com
Карта Стэнли 1843 года (Van Diemens Land Company), National Library of Australia
Մոբայլ շրջան (Ալաբամա)

Մոբայլ (անգլ.՝ Mobile County), ԱՄՆ Ալաբամա նահանգի շրջաններից մեկը։ Ընդհանուր տարածությունը 3.183 կմ² է, բնակչությունը՝ 412.992 մարդ (2010 թ. տվյալներով)։ Շրջկենտրոնն է Մոբայլ բնակավայրը։ Կազմավորվել է 1812 թ.։


== Ծանոթագրություններ ==
Ստարի Խուտոր (գյուղ, Լոխովիցայի շրջան)

Անվան այլ կիրառումների համար տե՛ս՝ Ստարի ԽուտորՍտարի Խուտոր (ուկրաիներեն՝ Старий Хутір), գյուղ Ուկրաինայի Պոլտավայի մարզի Լոխովիցայի շրջանում։
2001 թվականի տվյալներով Ստարի Խուտոր գյուղում բնակվում էր 187 մարդ։ Բնակավայրը զբաղեցնում է 2655 կմ² տարածք։ Բնակչության խտությունը կազմում էր 70,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուֆա (ֆուտբոլային ակումբ)

Անվան այլ կիրառումների համար տե՛ս՝ Ուֆա (այլ կիրառումներ)Ուֆա ՖԱ (ռուս.՝ ФК «Уфа», բաշկիրերեն՝ Өфө, Öfö), ռուսաական (բաշկիրական) ֆուտբոլային ակումբ Բաշկորտոստանի Ուրֆա քաղաքից։


== Պատմություն ==
2010 թվականի ամռանը Ռուսաստանի Դաշնության կազմում գտնվող Բաշկորտոստանի հանրապետության երկրորդ նախագահ Ռուստեմ Խամիտովը կենտրոնական կառավարությանը ներկայացրեց իր մտադրությունը Ուրֆա քաղաքը ներկայացնող ֆուտբոլային ակումբ ստեղծելու համար։
Նորաստեղծ ֆուտբոլային ակումբը պետք է անդամակցեր Ռուսաստանի Պրեմիեր Լիգային։
2010 թվականի դեկտեմբերի 23-ին կազմավորվում է Ուրֆա ֆուտբոլային ակումբը՝ Բաշինֆորմսվյազ-Դինամո Ուֆա ֆուտբոլային ակումբի հիման վրա։
Ֆուտբոլային ակումբը անդամակցում է Ռուսական Պրեմիեր Լիգային, իսկ մարզչական անձնակազմը հիմնականում Անգլիայից էին։


== Ծանոթագրություններ ==
Լիիվա (գյուղ, Կիհելկոննա շրջան)

Անվան այլ կիրառումների համար տե՛ս՝ ԼիիվաԼիիվա (էստ․՝ Liiva), գյուղ Էստոնիայի Սաարեմաա նահանգի Կիհելկոննա շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դալյարի ավիաբազա

Դալյար (ադրբ.՝ Dəllər), Ադրբեջանի ռազմաօդային ուժերին պատկանող ռազմական ավիաբազա։
Դալյարի ավիաբազան գտնվում է Ադրբեջանի Շամխոր շրջանի Դալյար ավանում։
Ավիաբազայում տեղակայված է 882-րդ առանձին հետախոուզական ավիացիոն գունդը՝ ռազմական Սու-24 МР և ՄԻԳ-25 РБ տեսակի ինքնաթիռներով։
Ռազմաբազայի օդոնավակայանի թռիչքուղին ունի 2498 մետր երկարություն, 41 մետր լայնություն և բետոնե ծածկ։


== Ծանոթագրություններ ==


== Արտաքին հղումներ ==
General information for Dollyar Air Base(անգլ.)
Ռյոխտա

Ռյոխտա  (ռուս.՝ Рёхта), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Բառչախա գետի ափին՝ 19 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020300112103000027845
Հիդրոլոգիական ուսումնասիրությունների կոդը - 103002784
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Միմոզա Ահմետի

Միմոզա Ահմետի (ալբ․՝  Mimoza Ahmeti, հունիսի 12, 1963(1963-06-12), Կրույե, Krujë District, Դուրրես, Ալբանիա), ալբանացի բանաստեղծուհի և քաղաքական գործիչ։


== Կենսագրություն և կարիերա ==
Միմոզա Ահմետին ծնվել է Ալբանիայի Կրույե քաղաքում 1963 թվականի հունիսի 12-ին։ Բանաստեղծուհին իր գրվածքները սկսել է հրատարակել 1980-ական թվականների կեսերից։ Սկանդալային ճանաչում է ստացել այն բանից հետո, երբ 1994 թվականին լույս է ընծայում «Դելիրիում» բանաստեղծությունների ժողովածուն՝ գրված ազատ և համարձակ ոճով։ Բազմաթիվ նովելների և վեպերի հեղինակ է, որոնք աչքի են ընկնում ֆեմինիզմի տարրերով։
2001 թվականին Միմոզա Ահմետին մասնակցում է Ալբանիայի տեղական ընտրություններում որպես Ալբանիայի ժողովրդավարական կուսակցության անդամ, սակայն պարտություն է կրում։
Բանաստեղծուհին ունի երկու երեխա։ Բուսակեր է։


== Ստեղծագործություններ ==


=== Ընտիր բանաստեղծություններ ===
Bëhu i bukur! (1986)
Վաղվա օրվա մանրամասնությունները/ Sidomos nesër (1989)
Դելիրիում/ Delirium (1994)
Ծաղկային փոշոտում/ Pjalmini i luleve (2002)


=== Արձակ ստեղծագործություններ ===
Arkitrau: një histori të bukurish (1993)
Համաձայնեցված աբսուրդ/ Absurdi koordinativ (1996)
Հալյուցինածին կինը/ Gruaja haluçinante: roman (2006)
Ich liebe dich, Adlia: love story (2009)


== Հրատարակություններ օտար լեզվով ==


=== Ֆրանսերեն ===
Ça va Albanie? Paris, 1998
L'absurde coordinatif. Paris, 2002


=== Գերմաներեն ===
Milchkuss: Roman. Salzburg, 2009


=== Իսպաներեն ===
Delirium, 1994. Málaga, 2002 (билингва)


=== Իտալերեն ===
Il mio grido. Lecce, 1993


== Ճանաչում ==
Միմոզա Ահմետին 1998 թվականին Սան Ռեմոյում կայացած պոեզիայի փառատոնին արժանանում է մրցանակի, որը կազմակերպել էր Իտալիայի հեռուստատեսությունն ու ռադիոն (RAI): Ահմետիի բանաստեղծություններն ու արձակ ստեղծագործությունները ներառվել են Ալբանիայի ժամանակակից գրականության անթոլոգիա։ Նրա ստեղծագործությունները թարգմանվել են բազմաթիվ լեզուներով։


== Գրականություն ==
Resuli K. Pse m'i dogji librat mimoza ahmeti? Tiranë: Ballkani, 2009


== Ծանոթագրություններ ==


== Արտաքին հղումներ ==
Биография, тексты на сайте Другие голоса Archived 2008-05-13 at the Wayback Machine. (անգլ.)
Биография, тексты на сайте Албанская литература в переводе Archived 2013-10-04 at the Wayback Machine.  (անգլ.)
Краткая биография, тексты on line (գերմ.)
Դիբրովնոե (գյուղ, Լոխովիցայի շրջան)

Անվան այլ կիրառումների համար տե՛ս՝ ԴիբրովնոեԴիբրովնոե (ուկրաիներեն՝ Дібрівне), գյուղ Ուկրաինայի Պոլտավայի մարզի Լոխովիցայի շրջանում։
2001 թվականի տվյալներով Դիբրովնոե գյուղում բնակվում էր 207 մարդ։ Բնակավայրը զբաղեցնում է 1,16 կմ² տարածք։ Բնակչության խտությունը կազմում էր 178,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ծղալտուբո

Ծղալտուբո (վրաց.՝ წყალტუბო), քաղաք է Վրաստանի Իմերեթ երկրամասում։ Ծղալտուբոյի շրջանի վարչական շրջանը, գտնվում է Քութայիսից 9 կիլոմետր դեպի հյուսիս-արևմուտք։ Բնակչությունը՝ ▼8599 մարդ (2022)։ Գործում է երկաթուղային կայարան, որը Բրոցեուլա-Քութայիս-Ծղալտուբո ճյուղի վերջին կանգառն է։ Մինչև Թբիլիսի հեռավորությունը երկաթուղային գծով կազմում է 242 կմ։


== Պատմություն ==
Ծղալտուբոյի մասին առաջին հիշատակությունները պատկանում են VII դարին։ XII-XIII դարերում այն հիշատակվում էր որպես առողջարարական բնակավայր։ «Բեռլինի բնության համայնքում» հիշատակվել է 1782 թվականին։ 1787 թվականին ռուսազգի ակադեմիկոս Սիմոն Պալլասը գերմաներեն լեզվով մշակել և հրապարակել է Ծղալտուբոյի մասին Ի. Գյուլդենշտեյնի «Ճանապարհային գրառումները»։
1920 թվականին աղբյուրները անցնում են պետության վերահսկողության տակ և ստանում հանքաջրաբուժական հանգստավայրի գործառույթները։ Հանգստավայրի զարգացումը սկսվել է 1926 թվականին։ 1931 թվականին այնտեղ է այցելել Խորհրդային Միության կոմունիստական կուսակցության կենտրոնական կոմիտեի գլխավոր քարտուղար Իոսիֆ Ստալինը ոտքերի հիվանդությունները բուժելու համար։ 1931-32 թվականներին Ծղալտուբոյում անցկացվել են լայնամասշտաբ գիտա-հետազոտական և հիդրոերկրաբանական ուսումնասիրություններ։


== Բնական պայմաններ ==
Գտնվում է Կոլխիդայի դաշտավայրի արևելյան ծայրամասում, Ծղալտուբո գետի հովտում, որը թափվում է Գուբիսցկալ գետի մեջ (Ռիոնի գետի աջ վտակը)։ Հյուսիս-արևելքից քաղաքին են հարում Մեծ Կովկասի Սամգուրալիի լեռնաճյուղավորումները։ Շրջակա լեռները ծածկված են սաղարթավոր անտառներով (կաղնի, հաճարենի, բոխի), մանրանտառներում՝ մշտադալար թփուտներով։ Հանգստավայրային այգիներում ներկայացված են մերձարևադարձային մոտ 100 բուսատեսակներ։
Կլիման խոնավ մերձարևադարձային է։ Ձմեռը շատ մեղմ է, առանց ձյան տեղումների, հունվարի միջին ջերմաստիճանը՝ +5 °C: Ամառը շատ տաք է, արևային, չափավոր խոնավ, օգոստոսի միջին ջերմաստիճանը՝ +24 °C: Սև ծովից եկող տաք քամիների ներթափանցման դեպքում Ծղալտուբոյում հաստատվում է այսպես կոչվող խոնավ արևադարձային եղանակը (սովորաբար դիտվում է օգոստոսին), իսկ ֆյոն տիպի քամիների դեպքում՝ հակառակը, դիտվում է շատ շոգ և շատ չոր եղանակ։ Աշունը երկարատև է, տաք, արևային։ Տեղումների տարեկան քանակը՝ 1700 մմ, մասնավորապես հորդառատ անձրևների տեսքով, որոնք թափվում են ապրիլից մինչև հոկտեմբեր։ Արևային օրերի քանակը տարեկան հասնում է 2000-ի։ Առավել ուժեղ քամիները (արևմտյան և արևելյան) լինում են գարնանը և ձմռանը։


== Սպորտ ==
Քաղաքում գործում է «Սամգուրալի» ֆուտբոլային ակումբը, որը հիմնադրվել է 1945 թվականին։
2015 թվականին հիմնադրվել է «Ծղալտուբո» բասկետբոլային ակումբը։


== Տես նաև ==
Իմերեթ
Քութայիս


== Ծանոթագրություններ ==
Բերմուդյան կղզիներ

Բերմուդներ, կամ Բերմուդյան կղզիներ (անգլ.՝ Bermuda), Մեծ Բրիտանիայի անդրծովյան տարածքն է, որը գտնվում է Ատլանտյան օվկիանոսի հյուսիսարևմտյան մասում, մոտ 900 կմ հեռավորության վրա Հյուսիսային Ամերիկայից։
Բերմուդների կազմի մեջ մտնում են ավելի քան 150 կղզիներ և խութեր, որոնցից մոտ 20 բնակեցված է և 10-ը կապված մյուսների հետ կամուրջներով, և այս տասը կղզյակները կազմում են ամենակարևոր կղզին՝ Մեյն Այլենդը։
Գերարդ Տերբորխ

Գերարդ Տերբորխ (հոլ.՝ Gerard ter Borch, 1617[…], Զվոլե, Նիդերլանդներ - դեկտեմբերի 8, 1681(1681-12-08)[…], Դեյվենտեր, Օվերեյսել, Նիդերլանդներ), հոլանդացի նկարիչ։


== Կենսագրություն ==
1633-1635 թվականներին սովորել է Հաարլեմում (Պ․ Մոլեյնի մոտ), ազդվել Ֆ․ Հաչսից։ Աշխատել է Հաարլեմում, Ամստերդամում, Զվոլլեում (կամ Կամպենում, 1650-1654 թթ.), Դեենտերում (1654 թվականից)։ Այցելել է Լոնդոն (1635 թ.), Իսպանիա և Իտալիա (մոտ 1640-1641 թթ.), Մյունստեր (Վեստֆալիա, 1646-1648 թթ.), Ֆրանսիա։ Ստեղծագործության վաղ շրջանում (1630-1650-ական թվականների սկիզբ) մեղմ լուսաստվերով մանրամասներով պատկերել է ժողովրդական և զինվորական կենցաղային տեսարաններ («Հեսանողի ընտանիքը», Պատկերասրահ, Բեռլին-Դալեմ)։ Հասուն շրջանում (1650-1660-ական թվականներ) նկարել է հարուստ քաղաքացիների կյանքի պատկերներ, որոնցից լավագույններին («Հայրական ներշնչանք», մոտ 1655 թվական, Պատկերասրահ, Բեռլին-Դալեմ, «Նրբակիրթ սպան», մոտ 1662 թվական, Լուվր, Փարիզ) բնորոշ է կերպարների (հաճախ թիկունքից նկարված) վայելչագեղությունը, զուսպ, որոշ չափով սառը գունաշարը, լուսաօդային նրբերանգները, զգեստի գործվածքը վիրտուոզ վարպետությամբ ներկայացնելը։ Գերարդ Տերբորխի հայտնի գործերից են ոչ մեծ, ամբողջ հասակով պատկերված նրբակերտ դիմանկարները («Տղամարդու դիմանկար»)։


== Պատկերասրահ ==
Gerard ter Borch's paintings
		
		
		
		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Gerard Terburg (Ter Borch) et sa famille, by Emile Michel (Paris, 1887) on archive.org
Der künstlerische Entwickelungsgang des C. Ter Borch, by Dr W Bode (Berlin, 1881)
Maîtres d'autre fois, by Eugène Fromentin (4th ed., Paris, 1882)
Gerard Ter Borch, by Eduard Plietzsch (1944) on archive.org
Vermeer and The Delft School, an exhibition catalog from The Metropolitan Museum of Art (fully available online as PDF), which contains material on Gerard ter Borch (see index)
The Milkmaid by Johannes Vermeer, an exhibition catalog from The Metropolitan Museum of Art (fully available online as PDF), which contains material on Gerard ter Borch (cat. no. 1)
Fifteenth- to eighteenth-century European paintings: France, Central Europe, the Netherlands, Spain, and Great Britain, a collection catalog fully available online as a PDF, which contains material on Gerard ter Borch (cat. no. 33-34)
Dutch and Flemish paintings from the Hermitage, an exhibition catalog from The Metropolitan Museum of Art (fully available online as PDF), which contains material on Gerard ter Borch (cat. no. 3-4)


== Արտաքին հղումներ ==

Works and literature on Gerard ter Borch
«Գերարդ Տերբորխ»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
http://www.krugosvet.ru/enc/kultura_i_obrazovanie/izobrazitelnoe_iskusstvo/TERBORH_GERARD.html
Терборх Герард — биография и картины Archived 2018-06-11 at the Wayback Machine. // artvedia.ru
Դգվար

Դգվար (վրաց.՝ დგვარი), գյուղ Վրաստանում։ Գտնվում է Սամցխե-Ջավախք մարզի Բորժոմի մունիցիպալիտետում։


== Դիրք ==
Գյուղը գտնվում է ծովի մակարդակից 1320 մետր բարձրության վրա։ Շրջկենտրոն Բորժոմից հեռու է 28 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 224 մարդ։


== Ծանոթագրություններ ==
Ստախոս, ստախոս

«Ստախոս, ստախոս» (անգլ.՝ Liar Liar), ռեժիսոր Թոմ Շեդյակի ֆիլմը։


== Սյուժե ==
Իրավաբան Ֆլեթչեր Ռիդը ստում է բոլորին, ամենուր և միշտ։ Դա նրա «պարտականությունն» է․ ստել հաճախորդներին, ղեկավարությանը, գործընկերներին և նույնիսկ իր հարազատներին։ Նրա որդին՝ Մաքսը, տառապում է հոր «մոռացկոտությունից», որը միշտ ինչ-որ արդարացումներ է գտնում՝ որդուն չհանդիպելու համար։ Եվ ոչ միայն որդուն է խաբում, այլև նրա մորը ևս։ Եվ ահա իր ծննդյան օրը Մաքսը երազանք է պահում, որ իր հայրը մի օր այլևս չստի։ Այստեղ և ամեն ինչ սկսվում է։ Երբ շուտով Ռիդը հասկանում է, որ այդ ամենը կատարվում է որդու երազանքի պատճառով, գնում է նրա մոտ և փորձում նրա երազանքը չեղյալ համարել։ Ճշմարտությունն ասել չի ցանկանում, սակայն ստիպված է լինում, շուրթերը նրան չեն ենթարկվում, ամեն մի բառ, առանց իր կամքի, դուրս է թռչում բերանից․․․ Ընդամենը մեկ օրում Ռիդի ողջ կյանքը ավերվում է, ավելին՝ նախկին կինը որոշում է Մաքսին վերցնել և տանել այլ քաղաք, քանզի գտնում է, որ որդին, միևնույնն է, հորը հարկավոր չէ…


== Դերակազմ ==
Ջիմ Քերրի - Ֆլեթչէր Ռիդ
Մորա Թիրնի - Օդրի Ռիդ
Ջասթին Կուպեր - Մաքս Ռիդ
Քերի Էլվիս - Ջերրի
Ամանդա Դոնոհյու - Միրանդա
Ջենիֆեր Թիլլի - Սամանտա Քոլ
Էնն Հեյնի - Գրետա
Դոն Կիֆեր - Դատարանի մոտ գտնվող աղքատը


== Պարգևներ ==
Ոսկե գլոբուս, 1998. «Տղամարդու լավագույն դեր» (կատակերգություն և մյուզիքլ) անվանակարգ - Ջիմ Քերրի
«MTV» հեռուստաընկերության մրցանակ, 1998. «Լավագույն կատակերգական դեր» հաղթող - Ջիմ Քերրի


== Հետաքրքիր փաստեր ==
Ֆիլմի բյուջեի կեսը Ջիմ Քերրիի աշխատավարձն է (20 000 000 դոլլար)։
Քերրի փոխարեն Ֆլեթչեր Ռիդի դերը պիտի խաղար Սթիվ Մարտինը, որը, սակայն, հրաժարվել էր դերից զբաղվածության պատճառով։
Երբ Քերրին ինքն իրեն է խփում, ֆիլմի հնչյունները հատուկ կերպով պատրաստած չեն, այլ դրանք իսկապես այն ձայներն են, որ լսվում է, երբ Քերրին գլուխը խփոմ է պատերով և այլ առարկաներով։


== Ծանոթագրություններ ==


== Արտաքին հղումներ ==
Ստախոս, ստախոս(անգլ.) ֆիլմը Internet Movie Database կայքում
Պտտող խողովակավառարան

Պտտվող խողովակավառարան, խողովակոր վառարան, երկայնական առանցքի շուրջը պտտական շարժումով գլանաձև արդյունաբերական վառարան։ Նախատեսված է ֆիզիկաքիմիական վերամշակման նպատակով նյութերը տաքացնելու համար։


== Դասակարգում ==
Պտտվող խողովակավառարաները, դասակարգում են՝ 

ըստ ջերմափոխանակության սկզբունքի (գազերի և նյութի հակահոսանքով և զուգահեռ հոսանքով),
ըստ վառելիքի տեսակը պտտվող խողովակավառարանի սխեմատիտական  գլխիկ (փոշենման, կտորներով, հեղուկ վառելիքով աշխատող, ինչպես նաև էլեկտրատաքացումով վառարաններ),
ըստ էներգիայի հաղորդման եղանակի (մշակվող նյութի ուղղակի, անուղղակի և համակցված տաքացումով)։
Դավադիրը․ գլուխ 4

«Դավադիրը․ գլուխ 4» (անգլ.՝ Insidious: Chapter 4), ռեժիսոր Ադամ Ռոբիտելիի ապագա ամերիկական սարսափ ֆիլմը, հոգեբան-էքստրասենս Էլիս Ռայների դավադիր դեմոնների դեմ կռվի մասին։ Լայն վարձույթում դուրս գալը ծրագրավորված է 2017 հոկտեմբերի 26-ը։


== Դերերում ==
Էնգուս Սեմպսոն - Տակեր
Լին Շեյ - Էլիս Ռայներ
Սպենսր Լոկ
Ջոշ Ստյոարտ
Հավյեր Բոտետ
Կիրկ Ասեվադո
Բրյուս Դևիսոն
Կենտլին Ջերրարդ
Ջերրիկա Հինտոն
Լի Ուոննելլ - Սպեքս
Տեսսա Ֆերրեր - Օբրի
Հանա Հեյես - Էլիս (դեռահաս)
Ավա Կալկոր - երիտասարդ Էլիս
Ամանդա Յարոշ - Մառա
Մառկուս Հենդերսոն - դետեկտիվ Ուիտֆիլդ
Ջոշ Ուինհեյտ
Aleque Reid - Աննա
Գրեգ Ռեյդ - բնակիչ
Պիրս Պոպ - երիտասարդ Քրիստիան
Թոմաս Ռոբի - Քրիստիան (դեռահաս)


== Ծանոթագրություններ ==


== Արտաքին հղումներ ==
«Астрал: Глава 4»(անգլ.) ֆիլմը Internet Movie Database կայքում
Պոգոնյա (զինանշան)

Պոգոնյա (բելառուս․՝ Паго́ня), Լիտվական մեծ իշխանության զինանշանը 14-րդ դարի մերջից։ Լիտվայի, Բելառուսական Խորհրդային Սոցիալիստական Հանրապետության և Բելառուսիայի պետական զինանշանն է։ Օգտագործվում է Բելառուսիայի, Լիտվայի, Լեհաստանի, Ռուսաստանի և Ուկրաինայի տարբեր հերալդիկ նշաններում։
Բնութագրում. Ալ դաշտում արծաթե ձիավոր արծաթե ձիու վրա, ձիավորի աջ ձեռքին վեր բարձրացրած թուր է, ձախ ձեռքին՝ երկրնագույն վահան վեցակողմ խաչով։ Որոշ պատկերներում թամբի տակ կախված է եռածայր վերմակ։


== Ծագում ==
Զինված ձիավորի պատկերը հայտնի խորհրդանիշ է համարվում և հանդիպում է զինանշանի ստեղծումից առաջ։ Այսպիսով, զինված ձիավորի պատկերով կնիքներ էին օգտագործում սլավոնական իշխանները, Ալեքսանդր Նևսկին, Դմիտրի Դոնսկին և այլք։

		
		
		
		
		
		
		


== Լիտվական թագավորության զինանշանը ==

Զինանշանը հայտնվել է Յագայլո և Վիտովտա իշխանների դիմանկարներով զինված ձիավորների հերալդիզացման գործընթացի արդյունքում։ 1366 թվականին են վերաբերում Օլգերդի կնիքով փասթաթուղթը, որում պատկերաված է ձիավոր թրով։ 14-րդ դարի վերջից ձիավորը պատկերված է հերալդական վահանի ֆոնում Յագայլիի և Վիտովտայի կնիքներում։
Սկզբնականորեն զինանշանի պատկերները նշանակում էին մեծ իշխանի միապետություն և ունեին բաղադրիչների տարբերություն. ձիավորի մոտ կարող էր բացակայել վահանը և կարող էր լինել վահանը, իսկ դրա վրա պատկերված լիներ վեցածայր խաչ։
Ըստ պատմաբան Ալեքսեյ Շալանդի՝ Պոգոնյա անվանումը կնքվել է այս զինանշանին 15-րդ դարի վերջում՝ զինված ձիավորի պատկերի վերաիմաստավորման արդյունքում։
16-րդ դարի առաջին կեսի բելառուսալիտվական տարեգրքերը հնացնում են Պոգոնյաները՝ վերագրելով այն Նարիմունտու Ռոմանովիչին։
Պոգոնյան հիշատակվում է նաև 1562 թվականին, երբ իշխան Սիգիզմունդ Ավգուստը հրամայում է հատել մետաղադրամներ Պոգոնյայի զինանշանով։


== Պոգոնյան` որպես մարզային զինանշան ==
Պոգոնյան եղել է Բելառուսիայի բոլոր նահանգների զինանշանների հիմնական բաղադրիչը։

		
		
		
		
		
		
		
Բելառուսի և Ռուսական կայսրության միացումից հետո Վիտեբսկի և Վինոյի կառավարիչները ժառանգել են զինանշանները իրենց նախկին նահանգներից։

		
Պագոնիան Վիտեբսկի տարածաշրջանի պաշտոնական խորհրդանիշն է և Գոմել տարածաշրջանի պաշտոնական խորհրդանիշի մի մասը

		


=== Քաղաքային զինանշաներում հայտնվելը ===
Ռուսական կայսրության տարածքում լինելու ժամանակ Բելառուսի որոշ քաղաքներ, ինչպիսիք են Վիտեբսկը, Գարադոկը, Պոլոցկը և այլն, ընդունեցին Պոգոնյան որպես իրենց զինանշանների մի հատված։ Դրանցից որոշները շարունակում են օգտագործվել ցայժմ։

		
		
		
		
		
		
		
		
		
Ռեչիցա, Մոգիլև և որոշ այլ քաղաքներ պատմականորեն ունեցել են Պոգոնյան իրենց բանակների զինանշաններում։

		
		
		


== Պոգոնյան` որպես քաղաքական խորհրդանիշ ==
Պոգոնյան օգտագործվել է մի շարք քաղաքական շարժումների կողմից։


== Գրականության մեջ ==
Համանուն հայրենասիրական բանաստեղծություն գրել է բելառուս դասական գրող Մաքսիմ Բոգդանովիչը 1915 թվականին։ Բանաստեղծության մեջ երկու անգամ կրկնվում է. «Հին լիտվական Պոգոնյան չջարդել, չկանգնեցել, չզսպել։» Բանաստեղծության հիման վրա նաև գրվել է երգ։


== Ծանոթագրություններ ==
Մեծ Վակե

Մեծ Վակե (վրաց.՝ დიდვაკე), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 8 մետր բարձրության վրա։ Շրջկենտրոն Խարագաուլից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 175 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Գյալինկայա (լեռ, Ծղուկ գյուղ)

Անվան այլ կիրառումների համար տե՛ս՝ Գյալինկայա (այլ կիրառումներ)Գյալինկայա, լեռ Զանգեզուրի լեռնաշղթայում, Տաթևից հարավ։ Ղևոնդ Ալիշանը նույնացրել է Ստեփան Օրբելյանի հիշատակած Սյունիքի Ծղուկք գավառի Հարսնավազ լեռան հետ։ Այստեղ է գտնվում Շահանդուխտի ժայռը։


== Ծանոթագրություններ ==
Կաշկալաշի

Կաշկալաշի (ռուս.՝ Кашкалаши, բաշկիրերեն՝ Ҡашҡалаша), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 607 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բլադվեյն

Բլադվեյն (անգլ.՝ Bloodvein River), գետ Կանադայում։


== Աշխարհագրական դիրք ==
Բլադվեյն գետն սկիզբ է առնում Օնտարիո երկրամասում գտնվող գավառական Վուդլանդ Կարիբու կոչվող անտառից մոտավորապես Տանդոր-Բեյից 600 կիլոմետր հյուսիս-արևմուտք և Վիննիպեգայից 500 կիլոմետր հյուսիս-արևելք։ Այս գետը հոսում է այդ տարածքով, ապա հատում է Արտերի (Artery Lake) լիճը և հատում է Մանիտոբայի հետ սահմանը, իսկ մնացած ճանապարհին գետը հոսում է Անտիկակի այգով։ Այստեղ նրա հոսքը արագանում է, քանի որ այն սկսում է հոսել մոտ 20 մետրից պակաս լայնություն ունեցող հունով։ Գետը այստեղ հաճախ դուրս է գալիս իր հունից։ Բլադվեյն գետը թափվում է Վիննիպեգ լիճը։


== Բուսական և կենդանական աշխարհ ==
Գավառային այգիների տարածքում ապրում են հազվադեպ հանդիպող կենդանիների տեսակներ, որոնք վտանգված են Կանադայի մյուս տարածքներում։ Դրանցից են՝

Կուղխ
Սպիտակ հավալուսն
Ջրարծիվ
Մոխրագույն և սպիտակ բու
Անտառային կարիբուԱճում են էնդեմիկ բույսեր, որոնցից է քրքումը։
Անտառներում աճում են ավելի սովորական ծառեր. դրանցից են սոսին, սև եղևնին և կեչին, կան նաև թեղիներ, կաղնու ծառեր և կնձնենիներ։
Կենդանիներից այստեղ ավելի տարածված են եղնիկները, ամերիկական որմզդեղներ, աղվեսներ։ Գետի ջրերում հանդիպում է մինոգան, որը լինում է միայն Մանիտոգայում։ Բլադվեյնում տարածված են նաև այլ ձկներ, օրինակ՝ սիգը, սոմը և թառափը։
1987 թվականից Բլադվեյն գետի 200 մետրանոց տարածքը, որ գտնվում է Մանիտոգայում ներառվել է Կանադայի հսկվող գետերի ցանկի մեջ, իսկ 1988 թվականին գետի 160 մետր երկարություն ունեցող հատվածը՝ գտնվող Օնտարիո մարզում նույնպես ներառվեց ցանկի մեջ։


== Ծանոթագրություններ ==
Մյաո (գյուղ, Պաիդե շրջան)

Անվան այլ կիրառումների համար տե՛ս՝ ՄյաոՄյաո (էստ․՝ Mäo), գյուղ Էստոնիայի Յարվամաա նահանգի Պաիդե շրջանում։
2011 թվականի տվյալներով գյուղում բնակվում էր 75 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օզյորսկի (Վերխնեդոնսկի շրջան)

Օզյորսկի (ռուս.՝ Озерский), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Մտնում է Տուբյանսկի գյուղական համայնքի կազմի մեջ։
We Are Young

«We Are Young», ամերիկյան Fun ռոք խմբի երգն իր երկրորդ ստուդիական Some Nights (2012) ալբոմից։ Ստեղծագործությունը բալլադ է ինդի փոփ, ալտերնատիվ ռոք և փաուեր ռոք ժանրերում։ Երգը 2013 թվականին Գրեմմի մրցանակ է ստացել «Տարվա երգ» անվանակարգում։ Ինչպես նաև առաջին հորիզոնականն է զբաղեցրել չարթերում և հավաքել ավելի քան 520 միլիոն դիտում Յութուբում։


== Հիթ-շքերթ և հավաստագրումներ ==


=== Հավաստագրումներ ===


== Ծանոթագրություններ ==


== Արտաքին հղումներ ==
Տեսանյութը ՅուԹյուբում
Բլյումինգ

Բլումինգ (անգլ.՝ blooming), բարձր արտադրողականության հզոր գլոցման հաստոն, որի վրա մինչև 12 տ կշռով, մեծ լայնական հատվածքով պողպատե ձուլազանգվածը շրջասեղմումով մշակվում է քառակուսի հատվածքով (կողմի երկարությունը՝ 140 մմ–ից ավելի) նախապատրաստուկի՝ բլյումի։
Բրուքլին Դեքեր

Բրուքլին Դանիել Դեքեր Ռոդիկ (անգլ.՝ Brooklyn Danielle Decker Roddickապրիլի 12, 1987(1987-04-12), Kettering), ամերիկացի ֆոտոմոդել և դերասանուհի։ Հայտնի է դարձել «Sports Illustrated» ամսագրի հատուկ թողարկումներում հանդես գալուց (Swimsuit Issue) հետո՝ ներառյալ՝ 2010 թվականի շապիկին։


== Գործունեություն ==
Մինչև 2010 թվականը «Victoria's Secret» ընկերության «Swim» հավաքածուի համար աշխատելուն զուգահեռ Դեքերը նկարահանվել է «Տգեղ աղջիկ» (անգլ.՝ Ugly Betty, 2009), «Չակ» (անգլ.՝ Chuck, 2009), «Սիրելի բժիշկ» (անգլ.՝ Royal Pains, 2009) ֆիլմերում։ «Ձևացրու, որ իմ կինն ես» (անգլ.՝ Just Go with It, 2011) և «Ծովային մենամարտ» (անգլ.՝ Battleship, 2012) ֆիլմերում հանդես է եկել գլխավոր դերում։


== Անձնական կյանք ==
2009 թվականի ապրիլի 17-ից Բրուքլինն ամուսնացած է թենիսիստ Էնդի Ռոդիկի հետ, որի հետ 2 տարի շփվել է նախքան ամուսնությունը։ Զույգն ունի երկու երեխա՝ որդին՝ Հենք Ռոդիկը (ծնվել է 30.09.2015), և դուստրը՝ Սթիվի Ռոդիկը (ծնվել է 2017 թվականին դեկտեմբերին)։


== Ֆիլմագրություն ==


== Ծանոթագրություններ ==